1978

Die jaar 1978 was 'n gewone jaar wat volgens die Gregoriaanse kalender op 'n Sondag begin het. Dit was die 78ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.

Gebeure 
 28 Januarie – Elf mense sterf toe die Apiesrivier en Moreletaspruit hul walle oorstroom na 'n wolkbreuk in Pretoria.
 5 Maart – 'n Hewige stortbui veroorsaak 'n kettingbotsing waarin 43 motors betrokke op Pretoria se oostelike verbypad.
 3 April – Die 50ste Oscar-toekenningsaand vind plaas.
 13 Mei – Rebelle beset Kolwezi in Zaïre en neem omtrent 3,000 Europeërs as gyselaars, van wie omtrent 280 vermoor word.
 19 Mei – Franse en Belgiese troepe land in Kolwezi, Zaïre, en bevry die Europese gyselaars.
 1-25 Junie – Die elfde FIFA Sokker-Wêreldbekertoernooi word in Argentinië gespeel, wat deur dié land gewen word.
 22 Junie – James W. Christy ontdek die eerste natuurlike satelliet Charon van die dwergplaneet Pluto.
 23 Junie – Agt Britse sendelinge en vier kinders word vermoor by die Elim-sendingstasie naby Umtali, Rhodesië.
 7 Julie – Die Solomoneilande word van die Verenigde Koninkryk onafhanklik.
 23 Augustus – Tien Suid-Afrikaanse soldate sterf en 10 word gewond tydens 'n SWAPO vuurpyl-aanval op 'n basis in Katima Mulilo in Suidwes-Afrika se Caprivi-strook.
 26 Augustus – Pous Johannes Paulus I volg Pous Paulus VI op.
 3 September – 'n Vickers Viscount-vliegtuig, Air Rhodesia Vlug 825, word afgeskiet naby Kariba. Tien van die 18 oorlewendes word kort daarna vermoor deur guerillas.
 28 September – P.W. Botha volg John Vorster op as Eerste Minister van Suid-Afrika.
 1 Oktober – Tuvalu word van die Verenigde Koninkryk onafhanklik.
 16 Oktober – Pous Johannes Paulus II volg Pous Johannes Paulus I op.
 3 November – Dominica word van die Verenigde Koninkryk onafhanklik.
 27 Desember – Spanje word ’n demokrasie ná 40 jaar van diktatorskap.
 Frankryk word 'n volle lid van die Internasionale Rugbyvoetbalraad (IRVR; nou Wêreldrugby).

Geboortes 
 8 Januarie – James Alexander, Suid-Afrikaanse akteur en vervaardiger († 2023).
 17 Januarie – Mandoza, Suid-Afrikaanse kwaito-musikant († 2016).
 25 Januarie – Charlene, Prinses van Monaco, eggenote van Prins Albert van Monaco.
 1 Februarie – Martijn van Dam, Nederlandse politikus.
 28 Maart – Eusebius McKaiser, Suid-Afrikaanse politieke ontleder, joernalis en uitsaaier († 2023).
 3 April – John Smit, Suid-Afrika se een-en-vyftigste Springbokkaptein.
 15 April – Waldimar Pelser, joernalis, redakteur van die Afrikaanse Sondagkoerant Rapport.
 1 Mei – Gina Grad, Amerikaanse aktrise.
 2 Mei – Hykie Berg, Suid-Afrikaanse akteur.
 16 Junie – Daniel Brühl, Spaans-Duitse akteur.
 30 Junie – Stella Ndabeni-Abrahams, Suid-Afrikaanse politikus en kabinetsminister.
 12 Julie – Zak van Niekerk–, Suid-Afrikaanse sanger († 2012).
 20 Julie – Maria Alexandrova, Russiese balletdanser.
 25 Julie – Louise Brown, die wêreld se eerste proefbuisbaba.
 10 Augustus – Karen Zoid, Afrikaanse musikant.
 26 Augustus – Hestrie Cloete, Suid-Afrikaanse Olimpiese atleet.
 26 Augustus – Kel Mitchell, Amerikaanse akteur, komediant en musikant.
 5 September – Chris Hipkins, Nieu-Seelandse politikus.
 6 September – Elma Postma, Suid-Afrikaanse aktrise.
 11 September – Dejan Stanković, Serwiese sokkerspeler.
 12 Oktober –  Jason Russell, Amerikaanse akteur, regisseur, en skrywer.
 30 Oktober – Franck Gastambide, Franse akteur, filmprodusent en regisseur.
 30 Oktober – Natália Lage, Brasiliaanse aktrise.
 25 November – Taís Araújo, Brasiliaanse aktrise.
 28 Desember – Aisleyne Horgan-Wallace, Engelse TV-persoonlikheid, model en rubriekskrywer.

Sterftes 
 Ds. Thomas Duncan Moodie, leraar in die Nederduitse Gereformeerde Kerk, onder meer op Melsetter, die dorp wat sy grootvader gestig het (* 1908).
 8 Januarie – Rick Turner, Suid-Afrikaanse akademikus en anti-apartheidsaktivis (* 1941).
 14 Januarie – Kurt Gödel, Oostenrykse wiskundige (* 1906).
 15 Maart – Valeska Gert, Duitse aktrise (* 1892).
 6 April – P. de V. Pienaar, Afrikaanse taalkundige en skrywer (* 1904).
 1 Mei – Felix du Plessis, Suid-Afrika se twintigste Springbokkaptein (* 1919).
 17 Mei – Armin Wegner, Duitse skrywer en menseregte-aktivis (* 1886).
 1 Julie – Kurt Student, Duitse generaal (* 1890).
 12 Julie – L.W. Hiemstra, Suid-Afrikaanse taalkundige (* 1897).
 6 Augustus – Pous Paulus VI, die 262ste pous van die Rooms-Katolieke Kerk (* 1897).
 12 Augustus – Gregor Wentzel,  Duitse fisikus (* 1898).
 21 Augustus – Nicolaas Johannes Diederichs, Suid-Afrikaanse politikus en derde Staatspresident van Suid-Afrika (1975–1978) (* 1903).
 22 Augustus – Jomo Kenyatta, Kenia se eerste president, sterf op 89-jarige ouderdom in Mombasa. Hy word opgevolg deur Daniel Toroitich arap Moi (* ca. 1889).
 31 Augustus - John Wrathall, President van Rhodesië (* 1913).
 6 September – Wena Naudé, Afrikaanse aktrise en toneelbaanbreker (* 1905).
 7 September – Cecil Aronowitz, Suid-Afrikaansgebore altviolis (* 1916).
 11 September – Georgi Markov, Bulgaarse skrywer en uitsaaier, vlug in 1969 na die weste, doen bloedvergiftiging op nadat hy by 'n bushalte in Londen met 'n sambreel gesteek is.
 24 September – Ida Noddack, 'n Duitse chemikus en fisikus (* 1896).
 28 September – Pous Johannes Paulus I, die 263ste pous van die Rooms-Katolieke Kerk (* 1912).
 9 Oktober – Jacques Brel, Belgiese sanger (* 1929).
 12 Oktober – Schalk Pienaar, joernalis en koerantredakteur (* 1916).
 8 November – Norman Rockwell, Amerikaanse skilder en illustreerder (* 1894).
 28 November – Carlo Scarpa, Italiaanse argitek (* 1906).
 8 Desember – Golda Meir, Israelse vakbondleier, diplomaat en politikus (* 1898).
 24 Desember – Aletta Coetzee, eggenote van prof. J. Chris Coetzee (* 1894). 
 27 Desember – Houari Boumediène, rewolusionêr en tweede President van Algerië (* 1932).
 27 Desember  – Alexandre Deulofeu, 'n Spaanse politikus en bekend vir sy sikliese teorie oor die evolusie van beskawings (* 1903).
 
20ste eeu

Verwysings